stanford-oval/wikipedia huggingface dataset:
תומאס א. בראמלט
ביוגרפיה > מושל קנטקי

בשנת 1863 בחרו הדמוקרטים של האיחוד בג'ושוע פריי בל (אנ') כמועמד שלהם למושל קנטקי, אבל בל היה ספקן בקשר לעתידה של קנטקי עם האיחוד, ולכן הוא משך את מועמדותו מתוך התחשבות. הוועדה המרכזית של המפלגה בחרה בבראמלט להחליף את בל, ובראמלט דחה מינוי שקיבל לבריגדיר גנרל בצבא האיחוד כדי להיכנס למרוץ לתפקיד המושל. במהלך הבחירות, כוחות האיחוד איימו ואסרו תומכים של יריבו של בראלט, המושל לשעבר צ'ארלס א. וויקליף. כתוצאה מכך, בראמלט זכה בבחירות בהפרש של 4 ל-1. במהלך הקדנציה דחה הצעה לקבל מושב בבית הנבחרים של ארצות הברית, כמו גם הצעה שקיבל בשנת 1864 להיות המועמד הדמוקרטי לתפקיד סגן נשיא ארצות הברית.
ביוגרפיה > מלחמת אזרחים

בדצמבר 1863 פנה בראמלט לאספה הכללית, והצהיר' כי המדינה מילאה את מכסת החיילים עבור צבא האיחוד. ב־4 בינואר שנה לאחר מכן, הוא הכריז, כי המורדים יהיו אחראים לכל פשיטות הגרילה במדינה, וקבע קנסות ועונשי מאסר קשים על כל מי שיתפס בסיוע ללוחמי הגרילה.
אף על פי שבראמלט הכריז על עצמו כתומך נלהב של האיחוד, בתוך שנה הוא הכריז שהוא "יטביל את המדינה בדם למען הקונפדרציה". הסיבות למהפך של בראמלט היו רבות. הוא קיבל החלטה יחד עם גנרל סטיפן ג' בורברידג' לגייס שחורים מקנטאקי לשירות צבאי, וביקש שדבר זה יתבצע רק אם קנטאקי לא תצליח לעמוד במיכסה. המצב החמיר כאשר ב-5 ביולי 1864, הנשיא לינקולן הישעה את צווי "הביאס קורפוס" עבור אזרחי המדינה. בורברידג איים ללא הרף על אזרחי קנטאקי, והפריע לבחירות לנשיאות בשנת 1864, ואף גירש את סגן המושל ריצ'רד ט. ג'ייקוב מהמדינה. כאשר התכנסה העצרת הכללית בינואר 1865, המשיך בראמלט להשמיע את התנגדותו לטקטיקות האיחוד. אף על פי כן, הוא דאג להעביר את התיקון ה-13 לחוקת ארצות הברית, וקבע כי נחרץ גורלו של מוסד העבדות "באופן בלתי הפיך".
ביוגרפיה > תקופת השיקום

למרות חילוקי הדעות שלו עם הממשל של לינקולן, הכריז בראמלט על יום של צום ותפילה עם קבלת חדשות על ההתנקשות בחייו של לינקולן. האספה הכללית עתרה לנשיא החדש, אנדרו ג'ונסון, לשים קץ לממשל הצבאי במדינה. עם זאת, המתח שבין המדינה לממשלות הפדרליות נשאר. בראלט הודיע כי כל "אזרח גבר לבן" מגיל עשרים ואחת, שהתגורר בחבר העמים לפחות שנתיים, יהיה זכאי להצביע. מעודדות מפעולותיו של המושל הדמוקרטי, השתלטו בקנטאקי על שני בתי האספה הכללית וחמישה מושבי הקונגרס שלה לדמוקרטים. הנשיא ג'ונסון קיבל את ההודעה, וסיים את הממשל הצבאי והחזיר את צו "הביאס קורפוס" לקנטאקי.
כאשר האספה הכללית התכנסה בדצמבר 1865, ביקש בראמלט להשיב את ההרמוניה למדינה על ידי הענקת חנינה לרוב הקונפדרציות לשעבר. הוא, ומרבית חברי האספה הכללית, הביעו התנגדות לתיקונים הארבעה עשר והחמישה עשר, ובראמלט מחה על הקמת "המשרד לטיפול בפליטים, עבדים משוחררים ואדמות נטושות" (Freedmen's Bureau) בקהיליה.
בראמלט היה גאה מאוד בהישגיו שלא היו קשורים למלחמת האזרחים, כולל הפחתת החוב של המדינה והקמת המכללה החקלאית והמכנית (מאוחר יותר, אוניברסיטת קנטקי). הוא תמך בבנית כבישי אגרה, שמומנו על ידי איגרות חוב ממשלתיות, פיתוח משאבים טבעיים, ועודד הגירה להשיג עבודה נאותה כדי לתמוך במאמצי השיקום.
ביוגרפיה > סוף ימיו

לאחר תקופת היותו מושל, ערך בראמלט קמפיין כושל כדי לנסות ולהיבחר לסנאט של ארצות הברית. הוא התחתן עם מרי א. גרהם אדמס ב-1874, שנתיים לאחר מותה של אשתו הראשונה. חזר לקריירה המשפטית שלו בלואיסוויל, והפך לפטרון של ארגוני צדקה רבים.
תומאס אליוט בראמלט היה אח במסדר הבונים החופשים, בלשכת אלבני מספר 260 בקנטאקי.
בראמלט מת בלואיסוויל ב-12 בינואר 1875 בעקבות מחלה קצרה. הוא נקבר בבית הקברות קייב היל (Cave Hill Cemetery) בלואיסוויל.
ראו גם

מושל קנטקי
לקריאה נוספת

"Governor Thomas E. Bramlette". The Register of the Kentucky Historical Society
הערות שוליים

↑  William B.Allen, A History of Kentucky, Bradley&Gilbert, 1872
↑  Robert Powell, Kentucky Governors, Denville, Kentucky: Bluegrass Printing, 1976
| --- | --- |
בקרת זהויות :  ISNI: 0000 0000 4985 3566  LCCN: nr98044196  SNAC: w6q24j5d  VIAF: 66386502   WorldCat (עם VIAF): 66386502
רעידת האדמה בטיבט (2025)

| --- | --- |

 תאריך התרחשות:  7 בינואר 2025 
 שעה:  2025-01-07 01:05:16
 הרוגים:  126
 פצועים:  188
 קואורדינטות:  28°38′20″N 87°21′40″E﻿ / ﻿28.639°N 87.361°E﻿ / 28.639; 87.361
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןרעידת האדמה בטיבט(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןרעידת האדמה בטיבט(למפת המחוז האוטונומי הטיבטי רגילה) להסה שיגאצה גיאנצה אוורסט צ'ינגהאי שינג'יאנג הודו נפאל בהוטן הודו מיא. יו. ס.רעידת האדמה בטיבט(למפת המחוז האוטונומי הטיבטי מוגדלת) להסה שיגאצה גיאנצה אוורסט צ'ינגהאי שינג'יאנג הודו נפאל בהוטן הודו מיא. יו. ס.רעידת האדמה בטיבט
 
רעידת האדמה בטיבט (2025) היא רעידת אדמה שהתרחשה ב-7 בינואר 2025, בשעה 09:05 שעון סין (UTC+8), בעוצמה גבוהה במחוז טינגרי, שבשיגאטסה. רעידת אדמה הורגשה גם בטיבט ודרום-מערב סין. הרעידה גרמה למותם של לפחות 126 בני אדם ולפציעתם של 188.
בנפאל נפצעו 13 בני אדם, ובצפון הודו נגרם נזק קל. רעידת האדמה נגרמה על ידי העתק נורמלי והתרחשה בעומק של 10 ק"מ בקרום היבשתי.
רעידת האדמה

המכון הגאולוגי של ארצות הברית דיווח כי רעידת האדמה נמדדה בעוצמה של 7.1 בסולם מגניטודה לפי מומנט (Mw), בעוד שמרכז רעידת האדמה בסין דיווח על עוצמה של 6.8 בסולם גלי שטח (Ms). הרעש התרחש בעומק של 10 ק"מ, מה שמעיד כי הרעידה התרחשה בתוך הקרום היבשתי שיוצר את הרמה הטיבטית. זה נגרם על ידי העתק נורמלי עם רכיב מינורי של הסטה אופקית. פתרונות של מודל לחישוב אופן בתנועה בשבר (Focal mechanism) מצביעים על כך שהשבירה התרחשה על גבי מישור העתק בכיוון צפון–דרום עם נטייה מתונה למזרח או למערב. מוקד רעידת האדמה היה בעיירה Tsogo במחוז טינגרי, אזור בגובה ממוצע של 4,500 מטר.
מודל של המכון הגאולוגי של ארצות הברית הציע פתרון שלפיו השבירה התרחשה לאורך מישור העתק בכיוון צפון-צפון-מזרח עם נטייה מערבה-צפון-מערבה. הסטה התרחשה לאורך כ-80 ק"מ בכיוון ההעתק ולעומק של עד 20 ק"מ. ההסטה המרבית שנמדדה במודל הייתה 1.6 מטרים.
רעידת האדמה הורגשה בקטמנדו שבנפאל, 400 ק"מ מהמוקד, ובאזורים נוספים בהר האוורסט ובבהוטן. השפעות הרעידה הגיעו גם לצפון הודו. רעידות הורגשו גם בדאקה, בנגלדש ובחלקים אחרים של המדינה. לאחר הרעש המרכזי, התרחשו לפחות 515 רעידות עוקבות.
פגיעה

ברעידת האדמה נהרגו בסין לפחות 126 בני אדם ונפצעו 188. כ-3,600 בתים בטיבט נהרסו. ב-8 בינואר כוחות ההצלה דיווחו כי מספר לא ידוע של אנשים נותרו נעדרים, אך גורמים רשמיים בסין לא סיפקו נתונים רשמיים על כך. הרוגים נרשמו במחוזות טינגרי, להטסה וסאג'יה. יותר מ-1,000 בתים קרסו במחוז טינגרי, וחמישה קטעים של כבישים לאומיים ומחוזיים נפגעו ממפולות, קריסות ושקיעה. כל 40 הבתים בכפר גורונג ניזוקו, כשחצי מהם ניזוקו באורח קשה. יותר מ-170 תחנות צ'יינה ניידות הושבתו בעקבות רעידת האדמה, כאשר שירותי הסלולר חזרו לפעולה תשע שעות לאחר הרעידה.
בנפאל 13 בני אדם נפצעו, בהם 11 בבארה, אחד בקברפלנצ'וק ואחד בקטמנדו. שני בתים נהרסו, ו-12 מבנים נוספים יזוקו, בהם תחנת משטרה. במחוז סמסטיפור בביהר שבהודו מספר בתים ניזוקו קלות.
תגובות

בעקבות רעידת האדמה, כ-14,000 אנשי חילוץ, 340 עובדים רפואיים, 75 כלי רכב, ארבעה כלבי חיפוש ו-7,030 סטים של ציוד נשלחו למוקד. המינהל המטאורולוגי של סין הוציא התרעת חירום בדרגה 3 לאזור בעקבות רעידת האדמה. כדי למנוע נפגעים נוספים מרעידות משנה פוטנציאליות, פונו התושבים. פקידים מקומיים הקצו משאבים ממחלקות התחבורה, המים והמנהל כדי לסייע במאמצי ההצלה. 国务院抗震救灾指挥部 והמשרד לניהול חירום, בשיתוף עם מינהל המזון והעתודות האסטרטגיות הלאומיות, חילקו 22,000 יחידות של ציוד סיוע, כולל אוהלים, מעילים, שמיכות ומיטות מתקפלות, וכן חומרי סיוע מיוחדים לאזורים גבוהים וקרים. גם חיל האוויר הלאומי השתתף במאמצי החילוץ ושלח רחפנים לאזור. נפרסו מטענים אוויריים, שירותי רפואה, כוחות קרקע ומסוקים של חיל האוויר של פיקוד התיאטרון המערבי על מנת לסייע במאמצי ההצלה.
ביאורים

↑  קיימים יחסים אמפיריים בין סולמות הגודל השונים. ראו יחסים אלה בדיאגרמה שבפרק התפתחות, בערך סולם מגניטודה לפי מומנט.
כפיפת בטן

כפיפות בטן
הצורה הקלאסית והפשוטה ביותר של כפיפת בטן
כפיפת בטן (ברבים: כפיפות בטן) היא תרגיל התעמלות פיזית נפוץ, המבוסס על הפעלת מסתו של פלג הגוף העליון על שריר הבטן כנגד כוח הכבידה.
כפיפות בטן מיועדות לחזק בעיקר את קבוצת שרירי הבטן הכוללים את: שריר הבטן הישר, שריר הבטן המלוכסן החיצוני, שריר הבטן המלוכסן הפנימי והשריר הרחב בטני.
תרגיל זה פופולרי היות שאפשר לבצע אותו בכל מקום וללא ציוד מיוחד. בארגונים המבוססים על משמעת (כגון בית סוהר או צבא) משמש התרגיל גם כצורת ענישה. עד לא מזמן התרגיל היווה חלק מהציון הכולל של הנבחנים בבוחן בר אור בצה"ל (ביחד עם ריצה ושכיבות סמיכה).
התרגיל מתבצע בצורה הבאה:
מצב התחלתי: בשכיבה על הגב על הקרקע כאשר הברכיים כפופות.
עלייה איטית של הגו לכיוון ברכי המתעמל (עד כמה שניתן) וירידה איטית ומבוקרת חזרה (גב ישר);
שמירה על מקום הרגליים ללא תזוזה;
בעת העלייה יש להוציא אוויר ובעת הירידה להכניס. הדבר נובע מהעובדה שבתרגיל ספציפי זה פעולת השריר היא בעלייה (כיפוף הבטן) והחזרה היא בירידה (ירידה למצב של שכיבה), בניגוד לעבודה עם משקוליות, לדוגמה;
עבודה בסטים: למשל 5 סטים של 40 חזרות בכל סט;
מנוחה של 30–60 שניות בין כל סט.
דרך נוספת לכפיפת בטן (צדדית)
ישנם סוגים שונים של כפיפות בטן:
כפיפות בטן כאשר רגליו של המתאמן (החל מהברך ומטה) מונחות על כיסא וזה תחליף לקיפול הרגליים;
כפיפות בטן כאשר רגליו של המתאמן (החל מהברך ומטה) מאונכים ליתר הרגל כך שהם מונחות באוויר (דבר זה מפעיל לחץ נוסף על שרירי הבטן ומעצים את האפקט של התרגיל);
כפיפות בטן בשילוב תנועת רוטציה בעמוד השדרה יגדילו את מעורבותם של שריר הבטן המלוכסן החיצוני ושריר הבטן המלוכסן הפנימי.
ישנם דרכים רבות ומגוונות למיקום הידיים בעת התרגיל:
כפיפות בטן כאשר כפות ידיו של המתאמן מונחות מאחורי אוזניו;
כפיפות בטן כאשר כפות ידיו של המתאמן מונחות מאחורי צווארו;
כפיפות בטן כאשר כפות ידיו של המתאמן מונחות באוויר;
כפיפות בטן כאשר כפות ידיו של המתאמן מונחות מאחורי ראשו;
בעוד כפיפת בטן היא תרגיל דינמי לשרירי הבטן, קיימים גם תרגילים סטטיים לאותה קבוצת שרירים, כגון פלאנק.
חשיבות ביצוע כפיפות בטן

ביצוע נכון של כפיפת בטן מחזק את שרירי הבטן בגוף, משטיח את הבטן מבחינה אסתטית ומונע בעיות בריאותיות באזור.[דרוש מקור] בנוסף, כדי לייצר יציבה נכונה עלינו לחזק את הבטן כך שתתמוך כראוי בעמוד השדרה המותני ותייצר מתח שרירי שימנע עומס יתר. העומס עלול להביא לגרימת נזק ומתבטא באי-נוחות, במתח שרירי ובהמשך בכאב ובמוגבלות. ביצוע כפיפות בטן בצורה לקויה עלול גם כן לגרום נזק לגוף שלנו ברצפת האגן ובגב התחתון. אין זה אומר שלא צריך בכלל לעשות כפיפות בטן, אך כן יש לעשות זאת בצורה נכונה ובמידה, ולהוסיף לחיזוק הבטן תרגילים רבים אשר מייצבים את הבטן בצורה איזומטרית.
ראו גם

כושר גופני
הערות שוליים

↑  מידע בנושא בוחן בר אור
↑  fit4 פשוט להתאמן | ידע מקצועי | מאמרים | חשיבות שרירי הבטן, באתר fit4 - פשוט להתאמן
ביזארדבארק

| --- | --- |

לוגו הסדרה
 שיר הנושא:  "Let's Go Make Some Videos", המבוצע על ידי מדיסון הו ואוליביה רודריגו
 סוגה:  קומדיית מצבים
 יוצרים:  קייל סטגינה ג'וש להרמן
 שחקנים:  מדיסון הו אוליביה רודריגו ג'ייק פול (עונות 1–2) דה-וור לדרידג אית'ן ווקר מקסוול סימקינס (עונה 3) אלי סמוחי (עונה 3)
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  61
 הפקה
 מפיקים בפועל:  מארק וורן אריק פרידמן
 חברת הפקה:  It's a Laugh Productions
 הפצה:  דיסני+ 
 טכניקת צילום:  מערך מרובה מצלמות 
 מוזיקה:  סקוט קלאוסן
 אורך פרק:  22-25 דקות
 שידור
 רשת שידור:  ערוץ דיסני 
 רשת שידור בישראל:  ערוץ דיסני ישראל   דיסני+
 פורמט (תמונה):  NTSC ‏ 480i   HDTV‏ 720p
 תקופת שידור מקורית:  24 ביוני 2016 – 13 באפריל 2019 
 תקופת שידור בישראל:  2 בנובמבר 2016 – רץ
 קישורים חיצוניים
 אתר הסדרה
 דף התוכנית ב-IMDb
 
ביזארדבארק (באנגלית: Bizaardvark) היא קומדיית מצבים שבה מככבים מדיסון הו, אוליביה רודריגו, ג'ייק פול, דה-וור לדרידג ואית'ן ווקר. הסדרה משודרת בערוץ דיסני החל מה-24 ביוני 2016, ובערוץ דיסני ישראל ב-2 בנובמבר 2016. העונה הסתיימה ב-27 בינואר 2017. בישראל העונה הסתיימה ב-17 במאי 2017, ללא הפרק  Bernie's in Charge.
ב-15 בדצמבר 2016, הסדרה חודשה לעונה שנייה, אשר עלתה ב-23 ביוני 2017. ב-22 ביולי 2017 נודע כי ג'ייק פול עזב את הסדרה ואת ערוץ דיסני. העונה עלתה בערוץ דיסני ישראל ב-28 בנובמבר 2017. העונה הסתיימה בארצות הברית ב-13 באפריל 2018 ובישראל ב-2 באוגוסט 2018.
העונה השלישית והאחרונה עלתה ב-24 ביולי 2018 בארצות הברית וב-20 בפברואר 2019 בישראל.
הסדרה עלתה בדיסני+ לכבוד השקתה בישראל ב-16 ביוני 2022.
עלילה

הסדרה מספרת על פייג' ופרנקי, שתי חברות טובות שיצרו ערוץ ויוגל (פרודיה על גוגל ועל יוטיוב) בשם ביזארדבארק (הלחם בסיסים של המילים: ביזאר - מוזר וארדבארק - שנבוב בעברית). כשהן מגיעות ל-10,000 רשומים בערוץ הויוגל שלהן, הן זוכות להיכנס לאולפני ויוגל ושם ליצור עוד הרבה סרטונים מצחיקים. שם הן פוגשות יוצרים נוספים, והופכות את חברן ברני למנהל שלהם.
דמויות > דמויות ראשיות

פרנקי וונג (מדיסון הו) – כוכבת ביזארדבארק שמנגנת בקלידים ובפסנתר ושרה. תחרותית מאוד. בעלת ביטחון עצמי גבוה. היא נוטה להיות פסימית. בעונה השלישית עוזרת הרבה לברני. בעונה השנייה מגלים שאמא שלה עזבה ובגלל זה היא לא סומכת על אנשים.
פייג' אולברה (אוליביה רודריגו) – כוכבת ביזארדבארק שמנגנת בגיטרה ושרה. בדרך כלל יש לה צמה ארוכה, אך בעונה השלישית הייתה עם שיער פזור. בעלת ביטחון עצמי נמוך. היא מאוד חיובית, דוגלת בשוויון. מאוד אוהבת את התיכון החדש שלה (תיכון "סיירה"). אוהבת לעזור לאנשים אחרים, ולעיתים מתנהגת כמו "פסיכולוגית". אוהבת מאוד א-קפלה ופתחה מקהלת א-קפלה משלה לאחר שלא קיבלו אותה למקהלת בית הספר. סומכת על דעות של אנשים אחרים.
דירק מאן (ג'ייק פול) ה בעל ערוץ ויוגל של פעלולים מסוכנים. לא חכם במיוחד. (עונות 1–2)
אמיליה דקוורת' (דה-וור לדרידג) – בעלת ערוץ ויוגל על אופנה. מרוכזת בעצמה. בעונה השנייה מתקשה להסתדר בבית הספר.
ברנרד "ברני" מרים שוץ (אית'ן ווקר) – חבר של פרנקי ופייג', נהפך לסוכן שלהן. גר אצל סבתא שלו. מאוהב באמיליה. בפרק של פריטי-קון מגלים שהוא יהודי.
זיין (מקסוול סימקינס) – בעל ערוץ ויוגל. (עונה 3)
רודני (אלי סמוחי) – בעל ערוץ ויוגל. (עונה 3)
וילו (שרה) דקוורת (קייטלין רייגן) – אחותה הקטנה של אמיליה. משנה את שמה מ"שרה" ל"וילו". אוהבת את הטבע והסביבה. (עונה 3)
דמויות > דמויות משניות

ליאם (ג'ונת'ן מקקליין) – הבן של היוצר של ויוגל שמנהל את סניף האולפנים של ויוגל. הוא מתקשר דרך רובוט עם מסך טלוויזיה. שונא את עבודתו.
רוז שוץ (אלן רטנר) – סבתא של ברני אשר גר אצלה. היו לה 12 בעלים שהתגרשה מהם. בסוף העונה השלישית מתחתנת עם אבא של אמיליה ווילו.
פרצוף סוס (רוס קובלק) – בעל ערוץ ויוגל אשר מסתובב כל הזמן עם מסיכה של פרצוף סוס. אף פעם לא מדבר, נוהג לעשות דברים מוזרים כגון לצחצח שיניים בקרמל, בפרק 9 של עונה 3 חושף את הפנים שלו בפני ברני ומודה לו
בליסה (מאיה ג'ייד פרנק) – מעריצה משוגעת של ביזארדבארק אשר גרמה להן צרות רבות.
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 20 | 24 ביוני 2016 | 27 בינואר 2017 | 2 בנובמבר 2016 | 17 במאי 2017 |
|  | 2 | 22 | 23 ביוני 2017 | 13 באפריל 2018 | 28 בנובמבר 2017 | 2 באוגוסט 2018 |
|  | 3 | 21 | 24 ביולי 2018 | 13 באפריל 2019 | 20 בפברואר 2019 | 10 ביולי 2019 |
פרקים > עונה 1

| מספר הפרק בסדרה | מספר הפרק בעונה | שם הפרק | שידור מקורי בארצות הבריתארצות הברית | שידור מקורי בישראלישראל |
| --- | --- | --- | --- | --- |
| 1 | 1 | ראשון! | 24 ביוני 2016 | 2 בנובמבר 2016 |
| 2 | 2 | חיים בציור | 10 ביולי 2016 | 9 בנובמבר 2016 |
| 3 | 3 | המשמיץ של פרנקי | 17 ביולי 2016 | 16 בנובמבר 2016 |
| 4 | 4 | מעריצה שרופה | 24 ביולי 2016 | 23 בנובמבר 2016 |
| 5 | 5 | השיתוף | 31 ביולי 2016 | 30 בנובמבר 2016 |
| 6 | 6 | על קופסאות ואגרופים | 7 באוגוסט 2016 | 7 בדצמבר 2016 |
| 7 | 7 | החוק הראשון של דירק | 14 באוגוסט 2016 | 14 בדצמבר 2016 |
| 8 | 8 | סרטון לחברות טובות | 11 בספטמבר 2016 | 21 בדצמבר 2016 |
| 9 | 9 | Bernie's in Charge | 18 בספטמבר 2016 | לא שודר |
| 10 | 10 | פריטי-קון | 25 בספטמבר 2016 | 28 בדצמבר 2016 |
| 11 | 11 | פאף ופרנקי | 2 באוקטובר 2016 | 4 בינואר 2017 |
| 12 | 12 | האלווינבארק | 7 באוקטובר 2016 | 11 בינואר 2017 |
| 13 | 13 | אזהרת ספוילר: בליסה חוזרת | 23 באוקטובר 2016 | 18 בינואר 2017 |
| 14 | 14 | ביזארדבארק נגד ויקי: הסכסוך הגדול | 6 בנובמבר 2016 | 25 בינואר 2017 |
| 15 | 15 | סיפורו של מוסטשיו | 13 בנובמבר 2016 | 12 באפריל 2017 |
| 16 | 16 | בריחה קומית | 27 בנובמבר 2016 | 19 באפריל 2017 |
| 17 | 17 | מסיבת חג | 11 בדצמבר 2016 | 26 באפריל 2017 |
| 18 | 18 | אימא! די! | 13 בינואר 2017 | 3 במאי 2017 |
| 19 | 19 | יום ההולדת של פייג' יהיה נהדר | 20 בינואר 2017 | 10 במאי 2017 |
| 20 | 20 | בחלל שלך | 27 בינואר 2017 | 17 במאי 2017 |
פרקים > עונה 2

| מספר הפרק בסדרה | מספר הפרק בעונה | שם הפרק | שידור מקורי בארצות הבריתארצות הברית | שידור מקורי בישראלישראל |
| --- | --- | --- | --- | --- |
| 21 | 1 | היום הראשון בבית הספר | 23 ביוני 2017 | 28 בנובמבר 2017 |
| 22 | 2 | בננות שוקולד | 30 ביוני 2017 | 5 בדצמבר 2017 |
| 23 | 3 | התור שלי אצל הרופא | 7 ביולי 2017 | 12 בדצמבר 2017 |
| 24 | 4 | פייג' והחרק | 14 ביולי 2017 | 19 בדצמבר 2017 |
| 25 | 5 | מלחמת חברות | 28 ביולי 2017 | 26 בדצמבר 2017 |
| 26 | 6 | נץ הינשוף | 4 באוגוסט 2017 | 2 בינואר 2018 |
| 27 | 7 | סוף השבוע של פרנקי ואמיליה | 11 באוגוסט 2017 | 9 בינואר 2018 |
| 28 | 8 | המורה הרמאית של פרנקי | 18 באוגוסט 2017 | 16 בינואר 2018 |
| 29 | 9 | סופטבול, המחזמר | 25 באוגוסט 2017 | 23 בינואר 2018 |
| 30 | 10 | כן ולא | 15 בספטמבר 2017 | 30 בינואר 2018 |
| 31 | 11 | מדע לא הוגן | 22 בספטמבר 2017 | 6 בפברואר 2018 |
| 32 | 12 | הזמנה לנשף | 29 בספטמבר 2017 | 13 בפברואר 2018 |
| 33 | 13 | האלווינבארק | 6 באוקטובר 2017 | 20 בפברואר 2018 |
| 34 | 14 | רובוט חג המולד הקטלני | 8 בדצמבר 2017 | 27 בפברואר 2018 |
| 35 | 15 | מפגש מעריצות | 23 בפברואר 2018 | 14 ביוני 2018 |
| 36 | 16 | לא לחשוב, רק להעז | 2 במרץ 2018 | 21 ביוני 2018 |
| 37 | 17 | העזיבה של ברני | 9 במרץ 2018 | 28 ביוני 2018 |
| 38 | 18 | החברה של פרנקי | 16 במרץ 2018 | 5 ביולי 2018 |
| 39 | 19 | הרפתקת כדורעף עם אמיליה | 23 במרץ 2018 | 12 ביולי 2018 |
| 40 | 20 | פייג' טועה | 30 במרץ 2018 | 19 ביולי 2018 |
| 41 | 21 | Spring Break Video Spectacular | 6 באפריל 2018 | 26 ביולי 2018 |
| 42 | 22 | היא, אני והרמי | 13 באפריל 2018 | 2 באוגוסט 2018 |
פרקים > עונה 3

| מספר הפרק בסדרה | מספר הפרק בעונה | שם הפרק | שידור מקורי בארצות הבריתארצות הברית | שידור מקורי בישראלישראל |
| --- | --- | --- | --- | --- |
| 43 | 1 | הקיץ שלנו | 24 ביולי 2018 | 20 בפברואר 2019 |
| 44 | 2 | שתי טיפות אני | 26 ביולי 2018 | 27 בפברואר 2019 |
| 45 | 3 | בית האימהות | 31 ביולי 2018 | 6 במרץ 2019 |
| 46 | 4 | אין מצב, וואו! | 2 באוגוסט 2018 | 13 במרץ 2019 |
| 47 | 5 | חבורת העץ | 7 באוגוסט 2018 | 20 במרץ 2019 |
| 48 | 6 | לימודי קיץ | 9 באוגוסט 2018 | 27 במרץ 2019 |
| 49 | 7 | ליל כל הקדושים - חלק 3: מאלי-בו! | 5 באוקטובר 2018 | 3 באפריל 2019 |
| 50 | 8 | סרטון חג Sketchtacular | 7 בדצמבר 2018 | 10 באפריל 2019 |
| 51 | 9 | מי זה הבחור פני הסוס? | 19 בינואר 2019 | 17 באפריל 2019 |
| 52 | 10 | איפה יש ערבה יש דרך | 26 בינואר 2019 | 24 באפריל 2019 |
| 53 | 11 | להקת הבית | 2 בפברואר 2019 | 1 במאי 2019 |
| 54 | 12 | עין הדקוורת | 9 בפברואר 2019 | 8 במאי 2019 |
| 55 | 13 | בן דודו של ברני, ארני. | 16 בפברואר 2019 | 15 במאי 2019 |
| 56 | 14 | הדרך של פייג' או הדרך של פרנקי | 23 בפברואר 2019 | 22 במאי 2019 |
| 57 | 15 | המנהלת קרן בבית | 2 במרץ 2019 | 29 במאי 2019 |
| 58 | 16 | ביזארדבארק משנה חיים | 9 במרץ 2019 | 5 ביוני 2019 |
| 59 | 17 | בעיות א-קפלה | 16 במרץ 2019 | 12 ביוני 2019 |
| 60 | 18 | קרב סטנד-אפ | 23 במרץ 2019 | 19 ביוני 2019 |
| 61 | 19 | החקייניות | 30 במרץ 2019 | 26 ביוני 2019 |
| 62 | 20 | הוורדים הם אדומים | 6 באפריל 2019 | 3 ביולי 2019 |
| 63 | 21 | סוף ההתחלה | 13 באפריל 2019 | 10 ביולי 2019 |
הערות שוליים

↑  ביזארדבארק - הבייביסיטריות פוגשות את ביזארדבארק - Bizaardvark בחשבון היוטיוב של ערוץ דיסני ישראל
↑  'ביזארדבארק' מחודשת לעונה שנייה על ידי ערוץ דיסני באתר Deadline
↑  Bizaardvark : First Day of School באתר Zap2it
↑  Nellie Andreeva (22 ביולי 2017). "Jake Paul Exits Disney Channel Series Bizaardvark". Deadline. נבדק ב-22 ביולי 2017. {{cite web}}:  (עזרה)
↑  Brian Steinberg (23 ביולי 2017). "Disney's Split with Jake Paul Spotlights Challenge for Social-Media Sensations". Variety. נבדק ב-23 ביולי 2017. {{cite web}}:  (עזרה)
↑  פרק 9 לא שודר בישראל ולכן שמו כתוב באנגלית
↑  עד שידורו בישראל, כל פרק ייכתב בשמו המקורי באנגלית
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
| --- | --- |
בקרת זהויות :  MusicBrainz release group: 86eec85c-9378-42c3-b4f8-1b11d0602d7b
אליפות וימבלדון 1949

| --- | --- |
 ענף:  טניס 
 תקופת התחרות:  20 ביוני 1949 – 2 ביולי 1949 (13 ימים) 
 מספר תחרות:  63 
 עיר מארחת:  אצטדיוני הטניס בווימבלדון 
 זוכה:  גברים:טד שרודר (ארצות הברית) נשים:לואיז ברוף (ארצות הברית) זוגות גברים: פנצ'ו גונסאלס ופרנק פרקר (ארצות הברית) זוגות נשים:לואיז ברוף/מרגרט אוסבורן דופונט (ארצות הברית) זוגות מעורבים: אריק סטארגס ושיילה סאמרס (דרום אפריקה)
 
 → אליפות וימבלדון 1948 אליפות וימבלדון 1950 ← 
 
אליפות וימבלדון 1949 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-20 ביוני והסתיימה ב-1 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
כמו בשנים הקודמות, טניסאיי ארצות הברית זכו ברוב התארים.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
טד שרודר (ארצות הברית ארצות הברית), ניצח בתחרות
פנצ'ו גונסאלס (ארצות הברית ארצות הברית), הודח בסיבוב הרביעי
פרנק פרקר (ארצות הברית ארצות הברית), הודח ברבע הגמר
רוברט פלקנבורג (ארצות הברית ארצות הברית), מנצח תחרות בשנת 1948, הודח ברבע הגמר
ג'ון ברומיץ' (אוסטרליה אוסטרליה), הודח בחצי הגמר
ירוסלב דרובני (צ'כוסלובקיה צ'כוסלובקיה), הפסיד במשחק הגמר
אריק סטארגס (דרום אפריקה (1928–1994) דרום אפריקה), הודח בחצי הגמר
פרנק סג'מן (אוסטרליה אוסטרליה), הודח ברבע הגמר
במשחק הגמר, טד שרודר (ארצות הברית ארצות הברית), נפגש עם ירוסלב דרובני (צ'כוסלובקיה צ'כוסלובקיה) וניצח אותו ב-5 מערכות.
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. 8 טניסאיות זכו לדירוג:
לואיז ברוף (ארצות הברית ארצות הברית), מנצחת תחרות 1948, ניצחה בתחרות
מרגרט אוסבורן דופונט (ארצות הברית ארצות הברית), מנצחת תחרות בשנת 1947, הפסידה במשחק הגמר
פטרישה טוד (ארצות הברית ארצות הברית), הודחה בחצי הגמר
גרטרוד מורן (ארצות הברית ארצות הברית), הודחה בסיבוב השלישי
שירלי פריי (ארצות הברית ארצות הברית), הודחה בסיבוב הרביעי
ג'ין קורטי (בריטניה בריטניה), הודחה בסיבוב השני
נלי לנדרי-אדמסון (צרפת צרפת), הודחה בסיבוב השלישי
אוסטינה מרלט (בריטניה בריטניה), הודחה בסיבוב השני
במשחק הגמר לואיז ברוף (ארצות הברית ארצות הברית) ניצחה את מרגרט אוסבורן דופונט (ארצות הברית ארצות הברית), ב-3 מערכות. בכך לואיז ברוף זכתה בתואר השנה השנייה ברציפות.
התחרות > תחרות זוגות גברים

בתחרות השתתפו 64 זוגות. 4 זוגות דורגו.
גרדנר מלוי וטד שרודר (ארצות הברית ארצות הברית), הפסידו במשחק הגמר
ג'ון ברומיץ' ופרנק סג'מן (אוסטרליה אוסטרליה), מנצחי תחרות 1948, הודחו ברבע הגמר
פנצ'ו גונסאלס ופרנק פרקר (ארצות הברית ארצות הברית), ניצחו בתחרות
רוברט פלקנבורג (ארצות הברית ארצות הברית) וירוסלב דרובני (צ'כוסלובקיה צ'כוסלובקיה), הודחו ברבע הגמר
במשחק הגמר פנצ'ו גונסאלס ופרנק פרקר (ארצות הברית ארצות הברית) שיחקו נגד גרדנר מלוי וטד שרודר (ארצות הברית ארצות הברית) וניצחו אותם ב-3 מערכות.